 

Prolaz Otokara Keršovanija 1, 52000 PAZIN

Tel./fax.: 052 622-519 E-mail: tajnistvo@vrtic-olgaban-pazin.hr OIB: 05017253133

**ZAPISNIK**

**s 31. sjednice** Upravnog vijeća Dječjeg vrtića “Olga Ban” Pazin održane u **utorak, 13.veljače 2018.** s početkom u 16 sati u prostorijama Dječjeg vrtića „Olga Ban“ Pazin u Pazinu.

Nazočni članovi i članice Upravnog vijeća:

1. Veljko Grković, (predsjednik )
2. Vladimir Krulčić, (član)
3. Renata Demark, (članica)
4. Suzana Jašić, (članica)
5. Dano Červar, (član)

Ostali nazočni:

1. Vesna Rusijan - Ljuština, ravnateljica Vrtića,
2. Patricija Jedrejčić, voditeljica računovodstva,
3. Gabrijela Krizmanić, tajnica, zapisničarka na sjednici.

Sjednicom predsjedava g. Veljko Grković, predsjednik Upravnog vijeća (dalje: Predsjednik).

Predsjednik je pozdravio prisutne, utvrdio da postoji kvorum za pravovaljano donošenje odluka. Istakao je da su članovi i članice Vijeća dobili poziv sa slijedećim dnevnim redom.

**Dnevni red:**

1. Verifikacija Zapisnika s 30. sjednice Upravnog vijeća.
2. Razmatranje i usvajanje Financijskog izvještaja za 2017.g.
3. Razmatranje Izvještaja Povjerenstva za upisu o pristiglim prijavama u program Predškole i donošenje odluke o upisu.
4. Donošenje odluke o raspisivanju natječaju za odgojiteljice (m/ž) na određeno vrijeme – 3 izvršiteljice
5. Donošenje odluke o raspisivanju natječaja za logopeda (m/ž) na neodređeno vrijeme s punim radnim vremenom – 1 izvršitelj.
6. Razno. (Zamolba roditelja T.Z.Š.)

**Jednoglasno je s pet glasova „ZA“ prihvaćen dnevni red sjednice**.

**Ad.1.) Verifikacija Zapisnika s 30. sjednice Upravnog vijeća.**

Predsjednik je postavio pitanje vezano za Zaključak s prethodne sjednice Upravnog vijeća:

*„Ukoliko se do kraja tekuće godine ne riješe dugovanja Općine Gračišće Upravno vijeće će uputiti zahtjev za očitovanjem i planom rješavanja postojećeg duga Gradu Pazinu (Gradonačelniku) i Općini Gračišće (Načelniku i Općinskom vijeću).****“***

Odgovor na pitanje su dale ravnateljica i voditeljica računovodstva.

Ravnateljica je rekla da je Vrtić u međuvremenu sredstva većim dijelom dobio te da je to razlog zašto nismo uputili pismeni Zahtjev za očitovanjem. Realizacija navedenog nije bila u 2017.g. nego u siječnju 2018.g.

Voditeljica računovodstva se nadovezala oko podataka vezano za kompenzacije i uplate okvirno te je rekla da će točne knjigovodstvene podatke dati naknadno ili na slijedećoj sjednici Upravnog vijeća.

Od strane Općine Sv. Petar u Šumi dug je podmiren u siječnju 2018.

**Jednoglasno je s pet glasova „ZA“ verificiran zapisnik te je prihvaćeno obrazloženje ravnateljice i voditeljice računovodstva oko podmirivanja dugovanja Općine Gračišće i Sv. Petar u Šumi.**

**Ad.2.) Razmatranje i usvajanje Financijskog izvještaja za 2017.g.**

Izvjestiteljica po ovoj točki je Patricija Jedrejčić, voditeljica računovodstva.

Članovi vijeća su uz poziv dobili propisane tablice Financijskog izvještaja. Na početku sjednici od voditeljice računovodstva dobili su pisano Izvješće koje Dječji vrtić upućuje Gradu Pazinu radi uvrštavanja u dnevni red sjednice Gradskog vijeća.

Patricija Jedrejčić je detaljno izvijestila o rezultatima financijskog poslovanja u 2017.g.

U izvještajnom razdoblju ostvareno je ukupno **10.798.633 kn prihoda**, dok su **rashodi ukupno iznosili 10.907.413 kn**, čime je ostvaren **manjak** **prihoda** nad rashodima u iznosu **od 108.781 kn.**

Manjak prihoda uzrokovan je **neplaćanjem obveza** od strane pojedinih potpisnica Sporazuma o sufinanciranju djelatnosti Vrtića (**Općina Gračišće i Općine Sv. Petar u Šumi**).

Akumuliranim viškom prihoda iz prethodnih godina u iznosu 186.484 kn pokrio se manjak prihoda 2017. godine **tako da je Vrtić u 2017. godini poslovao s ukupno 77.703 kn viška prihoda nad rashodima.**

**Prema strukturi prihoda i rashoda slijedi da je:**

* udio roditeljskih prihoda u ukupnim prihodima Vrtića iznosi 27,92%, te su njima financirani materijalni rashodi i dio rashoda za zaposlene;
* prihodi iz Proračuna Grada iznose 41,99 %, te su njima financirani rashodi za zaposlene (plaće i prava djelatnika prema Kolektivnom ugovoru Vrtića),

- prihodi iz nenadležnih proračuna (Općina) iznose 29,22 te su njima financirani rashodi za zaposlene,

- prihodi iz nenadležnog proračuna (Ministarstva znanosti i obrazovanja, Hrvatskog zavoda za zapošljavanja te Istarske županije korišteni su namjenski za rashode koji se odnose na programe predškole i programe za djecu s teškoćama u razvoju, rashode za doprinose osoba na stručnom osposobljavanju i provođenje projekta Zavičajne nastave ( Istra u očima djece).

U strukturi materijalnih rashoda dominiraju rashodi za hranu koji iznose 48,32% ,rashodi za energiju s 12,50% (lož ulje el. energija ), potrošni materijal za neposredni rad s djecom 12,18 %, zatim slijede rashodi za sitan inventar 3,56 %, tekuće i investicijsko održavanje sa 5,24 %;

Ove je godine u tekuće održavanje uloženo **151.374 kn**. Najviše sredstava utrošeno je za tekuće i investicijsko održavanje zgrade "donjeg" vrtića u ul. Sv. Ćirila i Metoda br. 1. U zgradi je izvršeno detaljno ispitivanje i popravak elektro instalacija te izrada i montaža grilja na kuhinji i skupini Tintilinići. U zgradi matičnog vrtića obnovljeni su parketi, popravljene su škure na zgradi jaslica. U tekuće održavanja ulaze i troškovi nabave materijala za popravke koje odrađuje kućni majstor.

.

U nabavu sitnog inventara uloženo je **102.691 kn**.

Navodimo najznačajnije: kutići za odgojne skupine, namještaj za odgojne skupine, didaktički materijal, igračke, knjige, slikovnice, krevetići za odgojne skupine, perilice rublja i posuđa, sušilica rublja, garderobni ormarići za djelatnike, mikseri, zdjele i posuđe za kuhinju; alati za potrebe kućnog majstora i drugo.

U 2017. godini nabavljena je oprema u iznosu od 47.298 kn (klima uređaji, oprema za dvorište u Pv Gračišće); 11.875 kn uloženo je u pripremu projektne dokumentacije za rekonstrukciju zgrade donjeg Vrtića.

Obveze Vrtića na dan 31.12.2017. iznose 139.647 kn i odnose se na obveze prema dobavljačima (računi za redovno poslovanje). Svi otvoreni računi imaju dospijeće u siječnju 2018. kada su i podmireni.

Kao ZAKLJUČNE OCJENE poslovanja u 2017.g. navodi se slijedeće:

1.

Od ukupno **11.505.000 kn** koliko je Vrtić planirao za realizaciju svoje djelatnosti i programa rada u 2017. godini, ostvario je ukupno 10.798.633 **kn ili 93,86 % prihoda od** planiranih sredstava; te 10.907.413 kn odnosno 94,81 % rashoda.

2.

Vrtić je u 2017. godini ostvario manjak prihoda nad rashodima u iznosu od 108.781 kn koji je "pokriven" viškom prihoda iz prethodnih godina u iznosu od 186.484.kn, te ukupan višak prihoda 2017. godine iznosi 77.703 kn.

3.

Predlaže se Upravnom vijeću da donese Odluku da se višak prihoda od 77.703 kn raspodijeli na tekuće rashode u 2018.g.

4.

Iz podataka prikazanih, u Tablici br. 4 Izvještaja, vidljivo je da dugovanja pojedinih općina ( Gračišća i Sv. Petra u Šumi) destabiliziraju poslovanje Vrtića, onemogućavaju izvršenje Financijskog plana, prvenstveno planirane izdatke za tekuće održavanje i nabavku opreme, što se odražava i na ukupnu kvalitetu rada Vrtića.

Predsjednik je otvorio raspravu:

Ravnateljica je rekla da je Izvještajno razdoblje bilo teško radi neredovitih uplata za plaće radnika od strane pojedinih Općina tako da je u ključnim trenucima trebalo donijeti odluke da se dio raspoloživih sredstava od uplata roditelja koristi za podmirivanje dijela plaća radnika. To je razlog što se nije realizirala nabavka konvektomata za kuhinju Matičnog vrtića i kombija za potrebe kućnog majstora. Postoji mogućnost da konvektomat dobijemo preko projekta od strane LAG-a središnje Istre a kombi kućnog majstora je djelomično saniran.

Članica Suzana Jašić je ponovno istakla problem niskih plaća radnika i radnica Vrtića i potrebe da se Upravno vijeće Zaključkom treba očitovat o tom problemu.

Svi članovi Vijeća su se složili i nakon duže rasprave **jednoglasno s pet glasova „ZA“ donijeli slijedeće Zaključke** koje je potrebno uputit osnivaču.

1. **Usvaja se** Financijski izvještaj za 2017.g. sa slijedećim pokazateljima: ukupni prihodi iznose 10.798.633 kn dok rashodi ukupno iznose 10.907.413 kn čime je ostvaren **manjak prihoda nad rashodima u iznosu 108.781 kn.**

Manjak prihoda "pokrit" će se viškom prihoda iz prethodnih godina u iznosu od 186.484.kn. **Ukupan višak prihoda u 2017. godine iznosi 77.703 kn.**

Višak prihoda od 77.703 kn koristit će se za tekuće rashode u 2018.g.odini.

1. Upozorava se na kontinuirano neispunjavanje financijskih obaveza propisanih Sporazumom o financiranju Vrtića od strane pojedinih Općina, koje destabilizira poslovanje i rad ustanove, te se osnivaču Vrtića preporuča poduzimanje efikasnih mjera naplate potraživanja.
2. Plaće radnika i radnica Vrtića u izvještajnom razdoblju, kao i niz prethodnih godina, bile su ispod razine propisaneZakonom opredškolskom odgoju i obrazovanju (NN 10/97., 107/07.  I 94/13.)

*Članak 51. glasi:” Na utvrđivanje i obračun plaća, naknada i drugih prihoda radnika dječjih vrtića, koji su u vlasništvu jedinice lokalne i područne (regionalne) samouprave ili Republike Hrvatske, primjenjuju se propisi kojima se uređuju plaće, naknade i drugi prihodi javnih službenika i namještenika zaposlenih u osnovnom školstvu, ako su ti propisi povoljniji za radnike.”*

Od osnivača se traži da navedeni članak u potpunosti primijeni, s obzirom da su plaće, naknade i drugi prihodi zaposlenih u Vrtiću ispod razine od onih u Osnovnoj školi.

1. Upozorava se da je tijekom izvještajnog razdoblja nekoliko kvalitetnih stručnih radnika i radnica zbog niskih plaća u Vrtiću otkazalo Ugovor o radu. Komparacijom dobivenih podataka o plaćama u drugim predškolskim ustanovama u Istarskoj županiji, pazinski Vrtić se, uz žminjski, nalazi na začelju te se trend odlijevanja stručnih kadrova u druge ustanove može i dalje očekivati što bi se uskoro moglo negativno odraziti na rad Vrtića.

**Ad.3.) Razmatranje Izvještaja Povjerenstva za upisu o pristiglim prijavama u program Predškole i Donošenje odluke o upisu.**

 Izvjestiteljica po ovoj točki je ravnateljica Vesna Rusijan – Ljuština.

Prijave za upis u program predškole zaprimane su u ponedjeljak 15. siječnja i utorak 16. siječnja 2018. god. Ukupno je zaprimljeno 8 prijava za matični i područne vrtiće. Od toga su roditelji troje djece predali zahtjev za obvezni trosatni program predškole a roditelji petero djece predalo je zahtjev za upis u cjelodnevni program matičnog odnosno pripadajućih područnih vrtića. To su:

**a) za trosatni program:**

1. Robi Baničić, r. 2011., Pazin

2. Ivan Radanović, r..2011., Pazin

3. Vran Augustin Jeričević, r..2011.; Cerovlje (za PV Lupoglav)

**b) za cjelodnevni program:**

4. Erminia Grabar, r..2011., Pazin

5. Lukas Šebalj, r. 2011.Pazin (nije još riješeno prebivalište)

6. Carolina Rosa Radolović, r..2012., Cerovlje

7. Elma Kešetović, r..2011., Gračišće

8. Martin Buršić, r. 2011., Gračišć.

Ravnateljica predlaže Upravnom vijeću da donese odluku da se djeca prijavljena za trosatni program predškole prime u Vrtić prema mjestu prebivališta, da se uključe u skupine u kojim se odvija redovni program na način da djeca borave u vrtiću svakodnevno radnim danom od 8,45 do 11,45 sati te da se program provodi od 19.veljače 2018. do zaključno 15.lipnja 2018. čime će djeca ostvariti obavezni dio programa predškole od 250 sati.

Prijave za cjelodnevni program za koji se prijavilo petero djece tretiraju se kao prijave za naknadni upis, te će njih rješavati Povjerenstvo za upise sukladno Pravilniku o mjerilima i postupku upisa u Vrtić .

Nakon kratke rasprave **jednoglasno je s pet glasova „ZA“ donesena Odluka o upisu u program Predškole za troje prijavljene djece kako je ravnateljica predložila.**

**Ad.4.) Donošenje odluke o raspisivanju natječaju za odgojiteljice (m/ž) na određeno vrijeme – 3 izvršiteljice**

Izvjestiteljica po ovoj točki je ravnateljica Vesna Rusijan – Ljuština.

Ravnateljica je rekla da predlaže Vijeću da donese odluku o raspisivanju natječaja za tri odgojiteljice (m/ž) na određeno vrijeme radi zamjene za odgojiteljice koje su na bolovanju odnosno porodnom dopustu.

Bez rasprave je **jednoglasno s pet glasa „ZA“ donesena odluka o raspisivanju natječaja za tri odgojiteljice (m/ž) na određeno vrijeme s punim radnim vremenom.**

**Ad.5.) Donošenje odluke o raspisivanju natječaja za stručnu suradnicu –logopedinju (m/ž) na neodređeno vrijeme s punim radnim vremenom – 1 izvršiteljica.**

Izvjestiteljica po ovoj točki je ravnateljica Vesna Rusijan – Ljuština.

Potpisivanjem izmjenama Sporazuma o financiranju djelatnosti odobrava se raspisivanje natječaja za stručnu suradnicu - logopedinju (m/ž) na neodređeno vrijeme s punim radnim vremenom. Ravnateljica predlaže Vijeću da donese odluku o raspisivanju natječaja za stručnu suradnicu – logopedinju (m/ž) na neodređeno vrijeme s punim radnim vremenom.

Nakon kraće rasprave, gdje se ponovno otvorio problem niskih plaća što predstavlja poseban problem kod pronalaženja kadra, prvenstveno, stručnih suradnica, **jednoglasno je s pet glasa „ZA“ donesena odluka o raspisivanju raspisivanje natječaja za stručnu suradnicu - logopedinju na neodređeno vrijeme s punim radnim vremenom.**

**Ad. 6.) Razno (Zamolba roditelja T.Ž.Š.)**

Izvjestiteljica po ovoj točki je Gabrijela Krizmanić, tajnica.

Vrtić je zaprimio zamolbu roditelja T.Ž.Š. za dijete L. Š.

Dijete L. Š. je zbog dugog bolovanja izbivalo iz vrtića više od 30 dana te je steklo pravo na 100% oslobođenja od plaćanja Vrtića dok ta okolnost traje. Krajem prosinca 2017. dijete je, nakon bolovanja, ponovno počelo pohađati Vrtić (tri dana) međutim simptomi bolesti su se vratili. Roditelji traže da se naplati boravak u Vrtiću ta tri dana koje je dijete boravilo u Vrtiću a nakon toga, sve dok je dijete na bolovanju, da dijete bude oslobođeno od plaćanja Vrtića u 100% iznosu na temelju prijašnje osnove za bolovanje preko 30 dana.

Nakon kratke rasprave **jednoglasno je donesena odluka da se udovolji zahtjevu roditelja te da dijete bude oslobođeno plaćanja Vrtića u 100%-tnom iznosu sve dok traje bolovanje.**

Sjednica je završila u 17,10 sati.

**UPRAVNO VIJEĆE**

**DJEČJEG VRTIĆA „OLGA BAN“ PAZIN**

KLASA: 003-06/18-01/01

URBROJ: 2163/01-09-18-2

Zapisničarka: Predsjednik Upravnog vijeća:

 Gabrijela Krizmanić, tajnica Veljko Grković